ผู้สอบบัญชีและนโยบายบัญชีที่สำคัญ

(1) งบการเงิน

  (ก) สรุปรายงานการตรวจสอบของผู้สอบบัญชีในระยะเวลา 3 ปีที่ผ่าน

งบการเงินของบริษัทฯ และบริษัทย่อยปี 2546-2547 ตรวจสอบโดยผู้สอบบัญชีรับอนุญาตของบริษัท
เคพีเอ็มจี ภูมิไชย สอบบัญชี จำกัด และในปี 2548 งบการเงินของบริษัทฯ ถูกตรวจสอบโดย
ผู้สอบบัญชีจากสำนักงาน เอ.เอ็ม.ที. แอสโซซิเอท
ซึ่งได้แสดงความคิดเห็นและรายงานการตรวจสอบดังนี้

  งบการเงินปี 2546 และ 2547

ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไขว่า
งบการเงินของบริษัทได้แสดงฐานะการเงิน ณ วันที่ 31 ธันวาคม 2546 และ ณ วันที่ 31 ธันวาคม
2547 ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท
บริหารและพัฒนาเพื่อการอนุรักษ์สิ่งแวดล้อม จำกัด (มหาชน) และฐานะการเงินรวม ณ วันที่ 31
ธันวาคม 2546 และ ณ วันที่ 31 ธันวาคม 2547
ผลการดำเนินงานรวมและกระแสเงินสดรวมสำหรับปีสิ้นสุดวันเดียวกันของบริษัทและบริษัทย่อย
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  งบการเงินปี 2548

ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไขว่า
งบการเงินของบริษัทได้แสดงฐานะการเงินรวม ณ วันที่ 31 ธันวาคม 2548
ผลการดำเนินงานรวมและกระแสเงินสดรวม สำหรับปีสิ้นสุดวันเดียวกันของบริษัท
บริหารและพัฒนาเพื่อการอนุรักษ์สิ่งแวดล้อม จำกัด (มหาชน) และบริษัทย่อย
และงบการเงินเฉพาะของบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
แสดงฐานะการเงิน ณ วันที่ 31 ธันวาคม 2548 ผลการดำเนินงาน และกระแสเงินสด
สำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สรุปนโยบายในการบัญชีที่สำคัญ

(1) การจัดทำงบการเงิน

งบการเงินรวมและงบการเงินเฉพาะบริษัทฯได้จัดทำขึ้นตามหลักการบัญชีที่รับรองทั่วไปภายใต้พระราชบัญญัตการบัญชี
พ.ศ. 2543 ซึ่งหมายความรวมถึงมาตรฐานการบัญชีที่ออกภายใต้พระราชบัญญัติวิชาชีพบัญชี
พ.ศ.2547
และตามข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและแนะนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์
พ.ศ.2535

การจัดทำรายการในงบการเงินเป็นไปตามข้อกำหนดตามประกาศกรมพัฒนาธุรกิจการค้า
กระทรวงพาณิชย์ ลงวันที่ 14 กันยายน พ.ศ.2544 ออกตามความในมาตรา 11
สามแห่งพระราชบัญญัติการบัญชี พ.ศ.2543

(2) การรับรู้รายได้และต้นทุน

  2..1 รายได้และต้นทุนบริการ

บริษัทฯ รับรู้รายได้จากการให้บริการและต้นทุนบริการ เป็นรายได้และค่าใช้จ่ายตามเกณฑ์ คงค้าง

  2..2 รายได้และต้นทุนจากการขายบ้านพร้อมที่ดิน

บริษัทฯ รับรู้รายได้จากการขายบ้านพร้อมที่ดิน เมื่องานก่อสร้างเสร็จตามสัญญา
และมีการโอนกรรมสิทธิ์แก่ผู้ซื้อหลังจากได้รับชำระจากผู้ซื้อแล้ว

บริษัทฯ
บันทึกต้นทุนจากการขายบ้านพร้อมที่ดินโดยการแบ่งสรรต้นทุนการพัฒนาทั้งหมดที่คาดว่าจะเกิดขึ้น
และที่เกิดขึ้นจริงตามเกณฑ์พื้นที่ที่ขาย

(3) เงินสดและรายการเทียบเท่าเงินสด

เงินสดและรายการเทียบเท่าเงินสด ประกอบด้วย เงินสดในมือ เงินฝากธนาคาร
และเงินลงทุนระยะสั้น ซึ่งมีกำหนดไถ่ถอนเป็นเงินสดภายในระยะเวลา 3 เดือนหรือน้อยกว่า
และไม่มีความเสี่ยงจากการเปลี่ยนแปลงมูลค่าอย่างเป็นสาระสำคัญ

(4) ลูกหนี้การค้าและค่าเผื่อหนี้สงสัยจะสูญ

  ลูกหนี้การค้า แสดงมูลค่าตามจำนวนในใบแจ้งหนี้ที่เรียกเก็บและจำนวนที่ยังไม่เรียกเก็บ
  สุทธิจากค่าเผื่อหนี้สงสัยจะสูญ

บริษัทฯ ตั้งค่าเผื่อหนี้สงสัยจะสูญ เท่ากับจำนวนหนี้ที่คาดว่าอาจเรียกเก็บจากลูกหนี้ไม่ได้
โดยพิจารณาจากฐานะปัจจุบันของลูกหนี้เป็นเกณฑ์
หนี้สูญจะถูกตัดจากบัญชีเมื่อเรียกเก็บจากลูกหนี้ไม่ได้

(5) ต้นทุนการพัฒนาอสังหาริมทรัพย์

ต้นทุนการพัฒนาอสังหาริมทรัพย์ ซึ่งประกอบด้วยต้นทุนในการได้มาซึ่งที่ดิน การพัฒนาที่ดิน
ต้นทุนการก่อสร้าง และค่าใช้จ่ายที่เกี่ยวข้องกับโครงการ
แสดงตามราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า

(6) วัสดุคงเหลือ

วัสดุคงเหลือแสดงในราคาทุน (วิธีถัวเฉลี่ยเคลื่อนที่)
หรือมูลค่าสุทธิที่จะได้รับแล้วแต่ราคาใดจะต่ำกว่า

(7) เงินลงทุน

  7.1 เงินลงทุนในบริษัทย่อย

  เงินลงทุนในบริษัทย่อยในงบการเงินเฉพาะบริษัท แสดงมูลค่าตามวิธีส่วนได้เสีย

  7.2 เงินลงทุนในตราสารทุน

เงินลงทุนในหลักทรัพย์เพื่อค้าแสดงตามมูลค่ายุติธรรม บริษัทฯ
บันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนในงบกำไรขาดทุน

เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯ
บันทึกการเปลี่ยนแปลงมูลค่าของหลักทรัพย์ดังกล่าวเป็นรายการแยกต่างหากในส่วนของผู้ถือหุ้น
จนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

เงินลงทุนในตราสารทุนที่ไม่อยู่ในความต้องการของตลาด
จัดเป็นเงินลงทุนทั่วไปแสดงตามราคาทุนสุทธิจากค่าเผื่อการลดราคาของเงินลงทุนที่ตั้งขึ้น
โดยพิจารณาจากมูลค่าสุทธิตามบัญชี (Net Book Value) และปัจจัยอื่นประกอบ

มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อหลังสุด ณ
สิ้นวันทำการสุดท้ายของปีของตลาดหลักทรัพย์แห่งประเทศไทย

ในปี 2548 กลุ่มบริษัทได้เปลี่ยนแปลงนโยบายการบัญชี การคำนวณต้นทุนสำหรับเงิน
ลงทุนที่จำหน่ายไปและเงินลงทุนที่ยังถืออยู่จากวิธีถัวเฉลี่ยถ่วงน้ำหนักเป็นวิธีเข้าก่อนออกก่อน
โดยบริษัทฯ ใช้วิธีเปลี่ยนทันที
เนื่องจากการเปลี่ยนแปลงนโยบายการบัญชีดังกล่าวไม่มีผลกระทบที่จะต้องนำมาปรับปรุงกับกำไร
(ขาดทุน) สะสมต้นงวด เนื่องจาก ณ วันที่ 31 ธันวาคม 2547 ราคาต้นทุนเงินลงทุนทั้ง 2 วิธี
มีจำนวนเท่ากัน

(8) ที่ดินพร้อมสิ่งปลูกสร้างรอการพัฒนาในอนาคต

ที่ดินพร้อมสิ่งปลูกสร้างรอการพัฒนาในอนาคต แสดงในราคาทุน และจะปรับลดลงเมื่อมีการ ด้อยค่า

(9) ที่ดิน อาคาร และอุปกรณ์ และค่าใช้จ่ายตัดบัญชี

  ที่ดินแสดงในราคาทุน

  อาคารและส่วนปรับปรุง แสดงตามราคาประเมินหักด้วยค่าเสื่อมราคาสะสม

เครื่องจักรและอุปกรณ์แสดงในราคาทุนหักด้วยค่าเสื่อมราคาสะสม และขาดทุนจากการด้อยค่า
เมื่อสินทรัพย์ถูกขายหรือตัดออกจากบัญชี
ต้นทุนและค่าเสื่อมราคาสะสมของสินทรัพย์ดังกล่าวจะถูกตัดออกจากบัญชี
กำไรหรือขาดทุนจากการขายหรือตัดจำหน่ายสินทรัพย์จะบันทึกไว้ในงบกำไรขาดทุน

งานระหว่างก่อสร้าง ได้แก่ อาคาร และสินทรัพย์ที่อยู่ระหว่างการก่อสร้าง และบันทึกในราคาทุน
ซึ่งประกอบด้วยต้นทุนในการก่อสร้างอาคารและอุปกรณ์และต้นทุนทางตรงอื่นๆ
งานระหว่างก่อสร้างจะไม่มีการคิดค่าเสื่อมราคาจนกว่าการก่อสร้างจะแล้วเสร็จและสินทรัพย์นั้นๆ
ได้ใช้ในการดำเนินงาน

ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณของสินทรัพย์ดังนี้

  ------------------------------------------- ---------------------------
                                              จำนวนปี

  ส่วนปรับปรุงที่ดินเช่า                             ตามอายุสิทธิการเช่าที่ดิน (10 และ
                                              30)

  สิทธิการเช่าที่ดิน                                ตามอายุสิทธิการเช่าที่ดิน (30)

  อาคารและส่วนปรับปรุง                           10 ถึง 25

  เครื่องจักรและอุปกรณ์                            5 ถึง 20

  เครื่องตกแต่ง ติดตั้งและเครื่องใช้สำนักงาน            5

  ยานพาหนะ                                    5

  คอนเทรนเนอร์                                 10
  ------------------------------------------- ---------------------------

ต้นทุนในการเตรียมหลุมฝังกลบตัดบัญชีเป็นค่าใช้จ่ายตามสัดส่วนของปริมาณกากที่ฝังกลบกับปริมาณที่จะฝังกลบได้ทั้งหมดในแต่ละหลุม

(10) สินทรัพย์ที่ประเมินราคาใหม่

การประเมินใหม่ดำเนินการโดยผู้ประเมินอิสระที่มีกฎหมายรับรองเพื่อให้มั่นใจว่าราคาตามบัญชีของสินทรัพย์ที่ได้รับการประเมินไม่แตกต่างอย่างเป็นสาระสำคัญจากมูลค่ายุติธรรม
ณ วันที่ใน งบดุล

ในการประเมินมูลค่าทรัพย์สินใหม่
หากทรัพย์สินมีมูลค่าเพิ่มขึ้นจะบันทึกมูลค่าส่วนที่เพิ่มขึ้นเป็นส่วนเกินทุนจากการตีราคาสินทรัพย์
โดยสุทธิจากมูลค่าที่เคยประเมินลดลงและเคยรับรู้ในงบกำไรขาดทุนแล้วเสียก่อน
และหากเป็นกรณีที่มูลค่าของทรัพย์สินลดลงจากการประเมิน
จะบันทึกในงบกำไรขาดทุนสำหรับมูลค่าที่ลดลงเฉพาะจำนวนที่มากกว่าส่วนเกินทุนจากการตีราคาสินทรัพย์ที่เคยประเมินไว้ครั้งก่อน
ส่วนเกินจากการตีราคาทรัพย์สินจะถูกตัดบัญชีโอนไปงบกำไรขาดทุนเท่ากับส่วนต่างระหว่างค่าเสื่อมราคาที่คิดจากมูลค่าสินทรัพย์ภายหลังประเมินราคาเพิ่มขึ้นกับค่าเสื่อมราคาที่คิดจากราคาทุนเดิมของสินทรัพย์
ในกรณีที่มีการจำหน่ายสินทรัพย์ที่เคยประเมินมูลค่า
ส่วนเกินทุนจากการตีราคาเฉพาะของสินทรัพย์ที่จำหน่ายจะโอนไปยังงบกำไรขาดทุนเพื่อคำนวณกำไรขาดทุนจากการจำหน่ายทรัพย์สิน

(11) การบันทึกดอกเบี้ยเงินกู้ยืมเป็นต้นทุนของสินทรัพย์

บริษัทฯ บันทึกดอกเบี้ยเงินกู้ยืมในระหว่างการก่อสร้างและติดตั้งอาคาร เครื่องจักร
ส่วนปรับปรุงที่ดินและหลุมฝังกลบเข้าเป็นส่วนหนึ่งของต้นทุนอาคาร เครื่องจักร ส่วนปรับปรุงที่ดิน
และหลุมฝังกลบนั้นๆ บริษัทฯ จะหยุดบันทึกดอกเบี้ยจ่ายเป็นต้นทุนของสินทรัพย์
เมื่อการก่อสร้างและติดตั้งแล้วเสร็จ

(12) การด้อยค่าของสินทรัพย์

บริษัทฯ และบริษัทย่อยสอบทานการด้อยค่าของสินทรัพย์ประเภทที่ดิน อาคาร และอุปกรณ์
เงินลงทุนและสินทรัพย์อื่นๆ
เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืน
ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
และบริษัทย่อยจะรับรู้ผลขาดทุนจากการด้อยค่าในงบกำไรขาดทุน บริษัทฯ
และบริษัทย่อยจะบันทึกกลับรายการขาดทุนจากการด้อยค่าเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไป
หรือยังคงมีแต่เป็นไปในทางที่ลดลงโดยบันทึกในบัญชี "รายได้อื่น"

(13) สัญญาเช่าการเงิน

บริษัทฯ บันทึกยานพาหนะตามสัญญาเช่าการเงินเป็นสินทรัพย์
และหนี้สินด้วยจำนวนเท่ากับราคายุติธรรมของสินทรัพย์ที่เช่า ณ วันเริ่มต้นของสัญญาเช่า
หรือมูลค่าปัจจุบันของจำนวนเงินขั้นต่ำที่ต้องจ่ายตามสัญญาเช่าแล้วแต่จำนวนใดจะต่ำกว่า
ซึ่งใช้อัตราดอกเบี้ยตามสัญญาเช่าสำหรับการคิดลดเพื่อคำนวณมูลค่าปัจจุบันของจำนวนเงินขั้นต่ำที่ต้องจ่ายตามสัญญาเช่า
โดยดอกเบี้ยจ่ายจะถูกบันทึกตามงวดต่างๆ
ตลอดอายุสัญญาเช่าตามยอดคงเหลือของเจ้าหนี้ตามสัญญาเช่าการเงินในแต่ละงวด

(14) เงินบำเหน็จพนักงาน

บริษัทฯ มีโครงการเงินบำเหน็จพนักงานเพื่อให้ผลประโยชน์แก่พนักงานประจำที่เข้าทำงานก่อนวันที่
1 พฤษภาคม 2546 โดยทำงานกับบริษัทอย่างน้อย 5 ปี
และเกษียณอายุงานหรือออกจากงานภายใต้โครงการนี้
ผลประโยชน์จะจ่ายให้พนักงานที่มีสิทธิได้รับเท่ากับ
จำนวนปีที่ทำงานคูณด้วยเงินเดือนเดือนสุดท้ายของพนักงานผู้นั้น
เศษของปีให้คำนวณตามสัดส่วนของปีที่เหลือ บริษัทฯ
ตั้งสำรองเงินบำเหน็จพนักงานไว้ในงบการเงินเท่ากับจำนวนที่พนักงานจะได้รับ
ถ้าพนักงานเกษียณอายุหรือออกจากงาน ณ วันที่ในงบดุล

ในการประชุมคณะกรรมการบริษัทฯ เมื่อวันที่ 31 มีนาคม 2548
คณะกรรมการมีมติอนุมัติให้ยกเลิกสวัสดิการเงินบำเหน็จพนักงานดังกล่าว โดยบริษัทฯ
จ่ายเงินบำเหน็จให้แก่พนักงานจนถึงวันที่ 30 เมษายน 2548 เป็นจำนวนเงินรวม 18 ล้านบาท

(15) ประมาณการหนี้สิน

การประมาณการหนี้สินจะรับรู้ในงบดุล
ก็ต่อเมื่อกลุ่มบริษัทมีภาระหนี้สินเกิดขึ้นจากข้อพิพาททางกฎหมายหรือภาระผูกพันซึ่งเป็นผลมาจากเหตุการณ์จากอดีต
และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะต้องถูกจ่ายไปเพื่อชำระภาระหนี้สินดังกล่าว
โดยจำนวนภาระหนี้สินดังกล่าวสามารถประมาณจำนวนเงินได้อย่างน่าเชื่อถือ
ถ้าผลกระทบดังกล่าวเป็นนัยสำคัญ
ประมาณการกระแสเงินสดที่จะจ่ายในอนาคตจะคิดลดเป็นมูลค่าปัจจุบันโดยใช้อัตราคิดลดในตลาดปัจจุบันก่อนคำนึงภาษีเงินได้
เพื่อให้สะท้อนมูลค่าที่อาจประเมินได้ในตลาดปัจจุบันซึ่งแปรไปตามเวลาและความเสี่ยงที่มีต่อหนี้สิน

(16) รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศแปลงค่าเป็นเงินบาทเพื่อการบันทึกบัญชีโดยใช้อัตราแลกเปลี่ยน
ณ วันที่เกิดรายการ ยอดคงเหลือของสินทรัพย์และหนี้สินที่มีค่าเป็นเงินตราต่างประเทศ ณ
วันที่ในงบดุล แปลงค่าเป็นเงินบาทด้วยอัตราแลกเปลี่ยน ณ วันนั้น
กำไรขาดทุนจากอัตราแลกเปลี่ยนบันทึกเป็นรายได้หรือค่าใช้จ่ายสำหรับปี

(17) เครื่องมือทางการเงิน

สินทรัพย์ทางการเงินและหนี้สินทางการเงินที่ปรากฏในงบดุล
ประกอบด้วยเงินสดและรายการเทียบเท่าเงินสด ลูกหนี้การค้า ลูกหนี้อื่น เงินลงทุน
เงินให้กู้ยืมระยะยาว เจ้าหนี้การค้า เจ้าหนี้อื่น เงินกู้ยืมระยะสั้น และเงินกู้ยืมระยะยาว
นโยบายการบัญชีที่สำคัญและเกณฑ์การวัดมูลค่าได้เปิดเผยไว้ในนโยบายการบัญชีของรายการที่เกี่ยวข้องในหมายเหตุนี้

(18) กำไร(ขาดทุน)ต่อหุ้นขั้นพื้นฐาน

กำไร(ขาดทุน)ต่อหุ้นขั้นพื้นฐาน
คำนวณโดยการหารกำไร(ขาดทุน)สุทธิสำหรับปีด้วยจำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว

(2) ตารางสรุปงบการเงินรวม

+---------------------------------+----------+----------+-----------+---+
| งบการเงิน                        |          |          | หน่วย :    |   |
|                                 |          |          | พันบาท     |   |
+---------------------------------+----------+----------+-----------+---+
|                                 | 2548     | 2547     | 2546      |   |
+---------------------------------+----------+----------+-----------+---+
| ฐานะการเงิน                      |          |          |           |   |
+---------------------------------+----------+----------+-----------+---+
| สินทรัพย์หมุนเวียนรวม                | 474,726  | 566,631  | 679,389   |   |
+---------------------------------+----------+----------+-----------+---+
| สินทรัพย์รวม                       | 1        | 1        | 1,479,735 |   |
|                                 | ,162,447 | ,272,099 |           |   |
+---------------------------------+----------+----------+-----------+---+
| หนี้สินหมุนเวียนรวม                  | 93,693   | 152,130  | 104,674   |   |
+---------------------------------+----------+----------+-----------+---+
| หนี้สินรวม                         | 93,693   | 166,227  | 138,698   |   |
+---------------------------------+----------+----------+-----------+---+
| ส่วนของผู้ถือหุ้น                     | 1        | 1        | 1,341037  |   |
|                                 | ,068,754 | ,105,872 |           |   |
+---------------------------------+----------+----------+-----------+---+
|                                 |          |          |           |   |
+---------------------------------+----------+----------+-----------+---+
| ผลการดำเนินงาน                   |          |          |           |   |
+---------------------------------+----------+----------+-----------+---+
| รายได้ค่าบริการ                    | 401,589  | 395,203  | 407,231   |   |
+---------------------------------+----------+----------+-----------+---+
| รายได้รวม                        | 446,658  | 411,078  | 413,190   |   |
+---------------------------------+----------+----------+-----------+---+
| ต้นทุนบริการ                       | 351,025  | 387,812  | 381,343   |   |
+---------------------------------+----------+----------+-----------+---+
| ค่าใช้จ่ายในการบริหารและค่าใช้จ่ายอื่น ๆ | 72,680   | 268,631  | 98,141    |   |
+---------------------------------+----------+----------+-----------+---+
| กำไร (ขาดทุน) สุทธิ                | 12,526   | (        | (66,294)  |   |
|                                 |          | 245,365) |           |   |
+---------------------------------+----------+----------+-----------+---+
| กำไร (ขาดทุน) ต่อหุ้นขั้นพื้นฐาน        | 0.01     | (0.27)   | (0.10)    |   |
+---------------------------------+----------+----------+-----------+---+

(ค) อัตราส่วนทางการเงินที่สำคัญ

หน่วย : พันบาท

+-------------------------------+----+----------+----------+---------+
|                               | หน | 2548     | 2547     | 2546    |
|                               | ่วย |          |          |         |
+-------------------------------+----+----------+----------+---------+
| อัตราส่วนทางการเงิน              |    |          |          |         |
+-------------------------------+----+----------+----------+---------+
| อัตราส่วนสภาพคล่อง               | เ  | 5.07     | 3.07     | 6.49    |
|                               | ท่า |          |          |         |
+-------------------------------+----+----------+----------+---------+
| อัตราส่วนหนี้สินต่อส่วนของผู้ถือหุ้น      | เ  | 0.09     | 0.15     | 0.10    |
|                               | ท่า |          |          |         |
+-------------------------------+----+----------+----------+---------+
| อัตรากำไรสุทธิ                   | %  | 2.80     | (60.38)  | (16.04) |
+-------------------------------+----+----------+----------+---------+
| อัตราการเติบโต                  |    |          |          |         |
+-------------------------------+----+----------+----------+---------+
| สินทรัพย์รวม                     | %  | (17.88)  | (14.72)  | 51.12   |
+-------------------------------+----+----------+----------+---------+
| หนี้สินรวม                       | %  | (43.64)  | 19.85    | (22.18) |
+-------------------------------+----+----------+----------+---------+
| ส่วนของผู้ถือหุ้น                   | %  | (2.46)   | (18.30)  | 67.43   |
+-------------------------------+----+----------+----------+---------+
| รายได้ค่าบริการ                  | %  | 2.84     | (4.11)   | (24.87) |
+-------------------------------+----+----------+----------+---------+
| ค่าใช                          | %  | (71.72)  | 171.62   | (33.53) |
| ้จ่ายในการดำเนินงานและค่าใช้จ่ายอื่นๆ |    |          |          |         |
+-------------------------------+----+----------+----------+---------+

(2) คำอธิบายและการวิเคราะห์ฐานะการเงินและผลการดำเนินงาน

1.  ผลการดำเนินงาน (บริษัท ฯ และบริษัทย่อย)

บริษัทฯ มียอดผลกำไรสุทธิสำหรับผลการดำเนินงานปี สิ้นสุดวันที่ 31 ธันวาคม 2548 จำนวน 12.5
ล้านบาท เมื่อเปรียบเทียบกับงวดเดียวกันของปี 2547 ที่แสดงขาดทุนสุทธิจำนวน 245.4 ล้านบาท
คิดเป็นการเพิ่มขึ้นของผลกำไรสุทธิจำนวน 257.9 ล้านบาท โดยมีสาเหตุที่สำคัญดังนี้

(1) รายได้ค่าบริการ (ค่าบำบัดกาก ค่าฝังกลบ และค่าขนส่ง)

 ในปี 2548 บริษัทฯ ได้ให้บริการบำบัดและกำจัดของเสียอุตสาหกรรมแก่ลูกค้า รวมทั้งสิ้น 163,139 ตัน โดยแยกเป็นรายกลุ่มอุตสาหกรรมดังนี้

  ---- ----------------------------- ------------------- ------------------
       กลุ่มอุตสาหกรรม                  ปริมาณ (ตัน)          %

  1    อุตสาหกรรมอาหารและยา           36,401              22.31

  2    อุตสาหกรรมอิเล็คโทรนิค            21,161              12.97

  3    อุตสาหกรรมชุบโลหะ               20,531              12.58

  4    อุตสาหกรรมเหล็ก                 11,930              7.31

  5    อุตสาหกรรมรถยนต์                10,566              6.48

  6    อุตสาหกรรมแก้ว (เลนส์)           7,342               4.50

  7    อุตสาหกรรมเคมี                  5,797               3.55

  8    อุตสาหกรรมปิโตรเคมี              5,082               3.12

  9    อุตสาหกรรมการกลั่นน้ำมัน           3,521               2.16

  10   อื่นๆ                           40,808              25.02

       รวม                           163,139             100.00
  ---- ----------------------------- ------------------- ------------------

โดยบริษัทฯ มีรายได้ค่าบริการเพิ่มขึ้นจาก 390.5 ล้านบาท ในปี 2547 เป็น 401.6 ล้านบาท
ในปี 2548 คิดเป็นจำนวนเงินเพิ่มขึ้น 11.1 ล้านบาท หรือเพิ่มขึ้นร้อยละ 2.8

(2) รายได้จากการขาย-ธุรกิจอสังหาริมทรัพย์

ในปี 2548 บริษัทเริ่มรับรู้รายได้จากการขายอสังหาริมทรัพย์โดยมีรายได้ 9.9 ล้านบาท
และมีต้นทุนขาย 5.1 ล้านบาท

(3) ต้นทุนค่าบริการ

บริษัทฯ มีต้นทุนค่าบริการลดลงจากร้อยละ 98.1 ของรายได้ค่าบริการในปี 2547 เป็นร้อย

ละ 87.4 ของรายได้ค่าบริการในปี 2548 โดยมีสาเหตุมาจากราคาค่าบริการโดยเฉลี่ยลดลง
และบริษัทฯ ลดค่าใช้จ่ายจากการยกเลิกสัญญาลิขสิทธิ์ และช่วยเหลือทางเทคนิค และบริษัทฯ
มีนโยบายในการควบคุมต้นทุน
จึงทำให้อัตราส่วนต้นทุนค่าบริการเมื่อเทียบกับรายได้เปลี่ยนแปลงในทิศทางลดลง

(4) ค่าใช้จ่ายในการขายและบริหาร

บริษัทฯ มีค่าใช้จ่ายในการขายและบริหารลดลงจาก 69.8 ล้านบาท ในปี 2547 เป็น 64.5
ล้านบาท ในปี 2548 คิดเป็นการลดลง 5.3 ล้านบาท หรือลดลงร้อยละ 7.6

(5) ขาดทุนจากการตีราคาอาคาร

ในปี 2547 บริษัทฯ บันทึกขาดทุนจากการประเมินราคาอาคารและสิ่งปลูกสร้าง
ซึ่งประเมินโดยบริษัทอิสระ เป็นจำนวนเงินประมาณ 148.7 ล้านบาท

(6) ค่าขนย้ายและกำจัดกากอุตสาหกรรม

ในปี 2547 บริษัทฯ
ถูกร้องเรียนว่าได้ทำการลักลอบทิ้งกากอุตสาหกรรมที่เป็นพิษในจังหวัดนครราชสีมา
ซึ่งบริษัทได้ปฏิเสธข้อกล่าวหาข้างต้น
และขณะนี้หน่วยงานราชการที่เกี่ยวข้องอยู่ระหว่างการสอบสวนหาผู้ลักลอบนำกากอุตสาหกรรมไปทิ้งบริเวณดังกล่าว
เมื่อวันที่ 17 กันยายน 2547 บริษัทฯ
ได้รับหนังสือขอความร่วมมือจากกรมโรงงานอุตสาหกรรมเกี่ยวกับการขนย้ายและกำจัดกากอุตสาหกรรมรวมทั้งขุดลอกหน้าดินที่ปนเปื้อนในจังหวัดนครราชสีมา
เพื่อนำไปกำจัดด้วยวิธีการที่ถูกต้องเหมาะสม โดยให้บริษัทฯ จ่ายค่าใช้จ่ายไปก่อน ทั้งนี้ ณ วันที่ 30
กันยายน 2547 บริษัทฯ
ได้ขนย้ายกากอุตสาหกรรมดังกล่าวมาที่ศูนย์กำจัดกากอุตสาหกรรมมาบตาพุดแล้ว บริษัทฯ
ได้ประมาณการค่าใช้จ่ายที่เกิดขึ้นจากการขนย้ายและกำจัดกากอุตสาหกรรมดังกล่าวรวมประมาณ
14.3 ล้านบาท อย่างไรก็ตาม จำนวนเงินที่บริษัทฯ
จะได้รับคืนสำหรับค่าใช้จ่ายดังกล่าวขึ้นอยู่กับผลการสอบสวนหาผู้รับผิดชอบจากหน่วยงานราชการดังกล่าว

(7) กำไรจากการขายเงินลงทุนชั่วคราว

บริษัทฯ มีผลกำไรจากการขายเงินลงทุนชั่วคราวเพิ่มขึ้นจาก 10.8 ล้านบาทในปี 2547 เป็น 24.3
ล้านบาทในปี 2548 คิดเป็นการเพิ่มขึ้นจำนวน 13.5 ล้านบาท หรือคิดเป็นอัตราร้อยละ 125

(8) รายได้อื่น

ในปี 2548 บริษัทฯ มีรายได้จากเงินปันผล เป็นจำนวน 7.2 ล้านบาท

(9) ขาดทุนที่ยังไม่เกิดขึ้นจริงจากการเปลี่ยนแปลงมูลค่าเงินลงทุนชั่วคราว

บริษัทฯ มีผลขาดทุนที่ยังไม่เกิดขึ้นจริงจากการเปลี่ยนแปลงมูลค่าเงินลงทุนชั่วคราวเพิ่มขึ้นจาก 6.9
ล้านบาทในปี 2547 เป็นจำนวน 8.2 ล้านบาท ในปี 2548 คิดเป็นการเพิ่มขึ้นจำนวน 1.3
ล้านบาท หรือคิดเป็นอัตราร้อยละ 18.8

(10) ดอกเบี้ยจ่าย

บริษัทฯ มีดอกเบี้ยจ่ายลดลงจาก 2.1 ล้านบาทในปี 2547 เป็น 0.8 ล้านบาทในปี 2548
คิดเป็นการลดลงจำนวน 1.3 ล้านบาท หรือคิดเป็นอัตราร้อยละ 61.9
อันเนื่องมาจากการจ่ายคืนเงินต้น

(11) ภาษีเงินได้

ในปี 2548 บริษัทฯ บันทึกภาษีเงินได้จำนวน 1.8 ล้านบาท

2.  ฐานะการเงิน (บริษัท ฯ และบริษัทย่อย)

(1) สินทรัพย์รวม

บริษัทฯ มีสินทรัพย์รวม สิ้นสุด ณ วันที่ 31 ธันวาคม 2548 จำนวน 1,162.4 ล้านบาท
เมื่อเทียบกับจำนวน 1,261.9 ล้านบาท ณ วันที่ 31 ธันวาคม 2547
คิดเป็นการลดลงในสินทรัพย์รวม 99.5 ล้านบาท หรือคิดเป็นอัตราร้อยละ 7.9

สินทรัพย์รวมแบ่งเป็น ที่ดิน อาคาร และอุปกรณ์สุทธิ จำนวน 570.8 ล้านบาท
หรือคิดเป็นสัดส่วนร้อยละ 49.1 ของสินทรัพย์รวม รองลงมาได้แก่
เงินสดและรายการเทียบเท่าเงินสด ต้นทุนการพัฒนาอสังหาริมทรัพย์ เงินลงทุนชั่วคราว
ลูกหนี้การค้า-สุทธิ ที่ดินพร้อมสิ่งปลูกสร้างรอการพัฒนาในอนาคต
และต้นทุนในการเตรียมหลุมฝังกลบ-สุทธิ จำนวน 222.4 ล้านบาท 79.3 ล้านบาท 78.1 ล้านบาท
75.3 ล้านบาท 64.4 ล้านบาท และ 25.2 ล้านบาท ตามลำดับ หรือคิดเป็นสัดส่วนร้อยละ 19.1
6.8 6.7 6.5 5.6 และ 2.2 ของสินทรัพย์รวมตามลำดับ ส่วนที่เหลือ ได้แก่ วัสดุคงเหลือ
เงินทดรองจ่ายแก่กรรมการ สินทรัพย์หมุนเวียนอื่น ภาษีเงินได้หัก ณ ที่จ่าย เงินมัดจำ และอื่นๆ
จำนวน 46.9 ล้านบาท หรือคิดเป็นสัดส่วนร้อยละ 4.0 ของสินทรัพย์รวม

(2) หนี้สินรวม

บริษัทฯ มีหนี้สินรวมสิ้นสุด ณ วันที่ 31 ธันวาคม 2548 จำนวน 93.7 ล้านบาท เมื่อเทียบกับจำนวน
166.2 ล้านบาท ณ วันที่ 31 ธันวาคม 2547 คิดเป็นการลดลงในหนี้สินรวมจำนวน 72.5 ล้านบาท
หรือคิดเป็นอัตราร้อยละ 43.6 โดยมีสาเหตุหลักมาจากการจ่ายหนี้จากการยกเลิกสัญญาลิขสิทธิ์
และช่วยเหลือทางเทคนิค จ่ายชำระเงินกู้ยืมยะยาว จ่ายเงินบำเหน็จพนักงาน
จ่ายชำระเงินกู้ยืมและเจ้าหนี้กรรมการ และจ่ายชำระเงินกู้ยืมจากบุคคลอื่น

หนี้สินรวมแบ่งเป็น เจ้าหนี้การค้าจำนวน 34.7 ล้านบาท หรือคิดเป็นสัดส่วนร้อยละ 37.0
ของหนี้สินรวม รองลงมาได้แก่ ต้นทุนหลุมฝังกลบค้างจ่าย และเจ้าหนี้อื่น จำนวน 29.9 ล้านบาท
และ 7.2 ล้านบาท ตามลำดับหรือคิดเป็นอัตราร้อยละ 31.9 และ 7.7 ของหนี้สินรวมตามสำดับ
ส่วนที่เหลือได้แก่ เจ้าหนี้ผู้ที่เกี่ยวข้องกัน เงินกู้ยืมระยะยาว
ประมาณการหนี้สินสำหรับค่าขนย้ายและกำจัดกากอุตสาหกรรม และหนี้สินหมุนเวียนอื่น จำนวน 21.9
ล้านบาท หรือคิดเป็นสัดส่วนร้อยละ 23.4 ของหนี้สินรวม

  (3) ส่วนของผู้ถือหุ้น

บริษัทฯ มีส่วนของผู้ถือหุ้นสิ้นสุด ณ วันที่ 31 ธันวาคม 2548 จำนวน 1,068.7 ล้านบาท
เมื่อเทียบกับจำนวน 1,095.7 ล้านบาท ณ วันที่ 31 ธันวาคม 2547
คิดเป็นการลดลงในส่วนของผู้ถือหุ้นจำนวน 27.0 ล้านบาท หรือคิดเป็นอัตราร้อยละ 2.5

3.  สภาพคล่อง (บริษัท ฯ และบริษัทย่อย)

(1) อัตราส่วนเงินทุนหมุนเวียน

  บริษัทฯ มีอัตราส่วนเงินทุนหมุนเวียน ณ วันที่ 31 ธันวาคม 2548 เท่ากับ 5.07 เท่า
  เมื่อเทียบกับ

3.07 เท่า ณ วันที่ 31 ธันวาคม 2547 คิดเป็นการเพิ่มขึ้นในอัตราส่วนเงินทุนหมุนเวียนจำนวน
2.00 เท่า ทั้งนี้ เนื่องจากบริษัทฯ มีหนี้สินหมุนเวียนลดลงจำนวน 70.0
ล้านบาทหรือคิดเป็นอัตราร้อยละ 42.8
โดยมีสาเหตุหลักมาจากการจ่ายหนี้จากการยกเลิกสัญญาลิขสิทธิ์ และช่วยเหลือทางเทคนิค
จ่ายชำระเงินกู้ยืมระยะยาว จ่ายเงินบำเหน็จพนักงาน จ่ายชำระเงินกู้ยืมและเจ้าหนี้กรรมการ
และจ่ายชำระเงินกู้ยืมจากบุคคลอื่น

(2) อัตราส่วนหนี้สินรวมต่อส่วนของผู้ถือหุ้น

บริษัทฯ มีอัตราส่วนหนี้สินรวมต่อส่วนของผู้ถือหุ้น ณ วันที่ 31 ธันวาคม 2548 เท่ากับ 0.09 เท่า
เมื่อเทียบกับ 0.15 เท่า ณ วันที่ 31 ธันวาคม 2547
คิดเป็นการลดลงในอัตราส่วนหนี้สินรวมต่อส่วนของผู้ถือหุ้นจำนวน 0.06 เท่า

(3) ค่าตอบแทนผู้สอบบัญชี

  1 ผู้สอบบัญชี

  ค่าตอบแทนจากการสอบบัญชี (Audit Fee)

บริษัทฯ ได้แต่งตั้งผู้สอบบัญชีจากสำนักงาน เอ.เอ็ม.ที. แอสโซซิเอท โดยศาสตราจารย์ เกษรี
ณรงค์เดช ผู้สอบบัญชีรับอนุญาตเลขที่ 76 หรือนางณัฐสรัคร์ สโรชนันท์จีน ผู้สอบบัญชีรับอนุญาตเลขที่
4563 ซึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ให้ความเห็นชอบเป็นผู้สอบบัญชีของบริษัทฯ และบริษัทย่อย
รวมทั้งผ่านการอนุมัติจากที่ประชุมสามัญผู้ถือหุ้น ประจำปี โดยในปี 2548 บริษัทฯ
และบริษัทย่อยให้ค่าสอบบัญชี (Audit Fee) ในอัตราค่าตอบแทน ดังนี้

(1) บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) จ่ายค่าสอบ

บัญชีงบประจำปี 2548 สอบทานบัญชีรายไตรมาส และงบการเงินรวม เป็นจำนวนเงินรวมทั้งสิ้น
595,000 บาท

(2) บริษัท เอเซียพัฒนา แลนด์ จำกัด จ่ายค่าสอบบัญชีงบประจำปี 2548 เป็นจำนวนเงิน 70,000
บาท

(3) บริษัท เจนโก้ เอ็นจิเนียริ่ง จำกัด จ่ายค่าสอบบัญชีงบประจำปี 2548 เป็นจำนวนเงิน
20,000 บาท

(4) บริษัท เจนเนอรอล โลจิสติกส์ จำกัด จ่ายค่าสอบบัญชีงบประจำปี 2548 เป็นจำนวนเงิน
20,000 บาท

(5) บริษัท เจนเนอรอล แลบบอราทอรี่ จำกัด จ่ายค่าสอบบัญชีงบประจำปี 2548 เป็นจำนวนเงิน
20,000 บาท

(6) บริษัท อินดัสเทรียล เวสต์ เมเนจเมนท์ (เอเซีย) จำกัด จ่ายค่าสอบบัญชีงบประจำปี 2548
เป็นจำนวนเงิน 50,000 บาท

  (ข) ค่าบริการอื่นๆ (Non-Audit Fee)

-ไม่มี-